text: EU-ansatte på rundtur
  19 april 2012 kl. 16.06
  Selv om det er Horsens, der er værtsby for EUs ministre, så får både Sønderborg, Kolding og Ribe også glæde af, at der er mange EU-folk i landet.
  Region Syddanmark er nemlig de kommende tre dage vært for en 118 mand stor delegation af europæiske embedsmænd.
  Torsdag var embedsmændene blandt andet på Alsion, hvor de hørte om projekt Zero,- et projekt der om få år skal gøre Sønderborg CO2 neutral.
  Desuden besøgte embedsmændene Danfoss.
  Fredag gælder det Lego, Trapholt og Designskolen i Kolding. Endelig slutter rundturen med et besøg i Ribe.
  